  Майя Бывальцева Кияса ёросын Косолапово гуртэз Сарапул – Киясово трассаен герӟась 6,36 иськем сюресэз тупатъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь огназ ивортэмын. Сюресэз 10 метрозь паськытатӥзы, мынон-ветлон люкетсэ – куать метрозь. Выльысь лэсьтӥзы ву кошкон сӧзнэтэз: 18 бадӟым гумыос пуктӥзы, кыретъёс лэсьтӥзы но юнматӥзы. Яжбахтинка шур вамен 24,1 метр корт выж пуктӥзы Сюреслэсь вылзэ векчиятэм изэн но луоё кӧльыен шобыртӥзы. Выж вылэ пырон но пыдын ветлон люкетъёсаз асфальтобетон кисьтӥзы. Со сяна, электроез но герӟет юбоосты выжтӥзы, Косолапово гуртын мер транспорт понна дугдон но берытскон инты лэсьтӥзы, кортлэсь павильон пуктӥзы. Сыӵе ик дугдылонни Яжбахтино гуртын тупатӥзы. Ужъёсты йылпумъяса, 103 сюрес пусъёс, 263 пичи юбоос, 262 метр кенер пуктӥзы.  Тегъёс: Авто Удмуртия сюресъёс гуртсюресъёс тупатъянужъёс Кияса  